CELEX: 22009D0112
Language: hr
Date: 2009-10-22 00:00:00
Title: Odluka Zajedničkog odbora EGP-a br. 112/2009 od 22. listopada 2009. o izmjeni Priloga XXI. (Statistika) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               338
            
         22009D0112
   
               L 334/13
            
            
               SLUŽBENI LIST EUROPSKE UNIJE
            
            
               22.10.2009.
            
         
      ODLUKA ZAJEDNIČKOG ODBORA EGP-a
   br. 112/2009
   od 22. listopada 2009.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu izmijenjen je Odlukom Zajedničkog odbora EGP-a br. 103/2009 od 25. rujna 2009. (1)
               
            
         
               (2)
            
            
               Uredbu (EZ) br. 1166/2008 Europskog parlamenta i Vijeća od 19. studenoga 2008. o istraživanjima strukture poljoprivrednih gospodarstava i istraživanju metoda poljoprivredne proizvodnje i o stavljanju izvan snage Uredbe Vijeća (EEZ) br. 571/88 treba unijeti u Sporazum (2).
            
         
               (3)
            
            
               Uredba (EZ) br. 1166/2008 stavlja izvan snage Uredbu Vijeća (EEZ) br. 571/88, koja je unijeta u Sporazum, i koja se stoga treba staviti izvan snage sukladno Sporazumu (3),
            
         ODLUČIO JE:
   Članak 1.
   Tekst točke 23. (Uredbe Vijeća (EEZ) br. 571/88) u Prilogu XXI. Sporazumu zamjenjuje se sljedećim:
   „32008 R 1166: Uredba (EZ) br. 1166/2008 Europskog parlamenta i Vijeća od 19. studenoga 2008. o istraživanjima strukture poljoprivrednih gospodarstava i istraživanju metoda poljoprivredne proizvodnje i o stavljanju izvan snage Uredbe Vijeća (EEZ) br. 571/88 (SL L 321, 1.12.2008., str. 14.).
   Odredbe Uredbe, u smislu ovog Sporazuma, sadrže sljedeće prilagodbe:
   
               (a)
            
            
               Za države EFTA-e nije obvezujuća regionalna analiza podataka kako se traži ovom Uredbom. Međutim, te države moraju osigurati da su veličine uzoraka takve da se dobije analiza podataka koja nije regionalna, na reprezentativnoj osnovi.
            
         
               (b)
            
            
               Za države EFTA-e nije obvezujuće prikupljanje podataka o provedbi mjera povezanih s ruralnim razvojem, kako je definirano u Uredbi (EZ) br. 1698/2005.
            
         
               (c)
            
            
               Ova se Uredba ne primjenjuje na Lihtenštajn.”
            
         Članak 2.
   Tekst Uredbe (EZ) br. 1166/2008 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 23. listopada 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 22. listopada 2009.
      
         
            Za Zajednički odbor EGP-a
         
         
            Predsjednica
         
         Oda Helen SLETNĖS
         
      
   
   
      (1)  SL L 304, 19.11.2009., str. 21.
   
      (2)  SL L 321, 1.12.2008., str. 14.
   
      (3)  SL L 56, 2.3.1988., str. 1.
   
      (4)  Ustavni zahtjevi nisu navedeni.